SENA ทะยานต่อเนื่อง! บวกอีก 6% โบรกฯแนะซื้อปันผลเด่น-ยีลด์สูงเกิน 5%
SENA ทะยานต่อเนื่อง! บวกอีก 6% โบรกฯแนะซื้อปันผลเด่น-ยีลด์สูงเกิน 5%
19 พ.ย. 2563

ผู้สื่อข่าวรายงานว่า บริษัท เสนาดีเวลลอปเม้นท์ จำกัด (มหาชน) หรือ SENA  ณ เวลา 15.39 น. อยู่ที่ระดับ 3.28 บาท บวก 0.18 บาท หรือ 5.81% ด้วยมูลค่าซื้อขาย 13.46 ล้านบาท ราคาหุ้นปรับตัวแรงในรอบ13 เดือน โดยเทียบตั้งแต่หุ้นยืนที่ระดับ 3.28 บาท เมื่อวันที่ 25 ก.ย.62

บล.ดีบีเอสฯ ระบุในบทวิเคราะห์วันนี้(19พ.ย.63) SENA  แนะนำ “ซื้อ” ราคาเป้าหมาย 3.83 บาท/หุ้น กำไรสุทธิไตรมาส 3/2563 เติบโตสดใส +148% เทียบช่วงเดียวกันของปีก่อนและ +21% เทียบไตรมาสก่อนหน้าเป็น 278 ล้านบาท
แม้ว่ากำไรจากการดำเนินงาน -11% เทียบช่วงเดียวกันของปีก่อนและ -6% เทียบไตรมาสก่อนหน้าแต่กำไรตามส่วนได้เสียจากบ.ร่วมทุนช่วยผลักดัน
กำไรสุทธิ 9M63 เป็น 737 ล้านบาท +88% เทียบช่วงเดียวกันของปีก่อนและเป็นสัดส่วนถึง 84% จากประมาณการแล้ว จึงได้ปรับเพิ่มปี 63 และ 64 เป็น +18%/+19% ตามลำดับ รายการที่ดีขึ้นคือสัดส่วนค่าใช้จ่ายเทียบกับรายได้ที่ปรับลงมาก
คงคำแนะนำ ซื้อ ราคาพื้นฐานสูงขึ้นเป็น 3.83 บาท ด้วย P/E ปี 64 ที่ 5 เท่า คาดยีลด์เงินปันผลงวดครึ่งหลังปีนี้ยังจะสูงเป็น 5.3% ส่วนปีหน้าเต็มปีอีก 10.0% ถือเป็นหนึ่งในหลักทรัพย์ปันผลมาก ตั้งแต่ปี 61 เป็นต้นมา ยีลด์มากกว่า 8%